CELEX: 32009R0271
Language: mt
Date: 2009-04-02 00:00:00
Title: Regolament tal-Kummissjoni (KE) Nru 271/2009 tat- 2 ta' April 2009 li jikkonċerna l-awtorizzazzjoni tal-preparazzjoni ta’ endo-1,4 beta-xylanase u endo-1,4-beta-glucanase bħala addittiv fl-għalf għall-ħnienes miftuma, tiġieġ għat-tismin, tiġieġ li jbidu, dundjani għat-tismin u papri għat-tismin (detentur tal-awtorizzazzjoni BASF SE) (Test b’relevanza għaż-ŻEE)

3.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 91/5
            
         REGOLAMENT TAL-KUMMISSJONI (KE) Nru 271/2009
   tat-2 ta' April 2009
   li jikkonċerna l-awtorizzazzjoni tal-preparazzjoni ta’ endo-1,4 beta-xylanase u endo-1,4-beta-glucanase bħala addittiv fl-għalf għall-ħnienes miftuma, tiġieġ għat-tismin, tiġieġ li jbidu, dundjani għat-tismin u papri għat-tismin (detentur tal-awtorizzazzjoni BASF SE)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri biex tingħata din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ma' dan ir-Regolament. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta’ enżimi endo-1,4-beta-xylanase prodotta minn Aspergillus niger (CBS 109.713) u endo-1,4-beta-glucanase prodotta minn Aspergillus niger (DSM 18404), bħala addittiv fl-għalf għall-ħnienes miftuma, tiġieġ għat-tismin, tiġieġ li jbidu, dundjani għat-tismin u papri għat-tismin li għandha tiġi kklassifikata fil-kategorita tal-addittivi “addittivi żootekniċi”.
            
         
               (4)
            
            
               Mill-opinjoni tal-Awtorità Ewropea għas-Sigurtà fl-Ikel (“l-Awtorità”) tat-3 ta’ Diċembru 2008 u fid-9 ta’ Diċembru 2008 (2) jirriżulta li l-preparazzjoni tal-enżimi endo-1,4-beta-xylanase prodotta minn Aspergillus niger (CBS 109.713) u endo-1,4-beta-glucanase prodotta minn Aspergillus niger (DSM 18404), kif prodotta mill-applikant BASF SE, ma għandhiex effett negattiv fuq is-saħħa tal-annimali, is-saħħa tal-bniedem u l-ambjent u li hija effikaċi fiż-żieda tal-prestazzjoni tal-ħnienes u tat-tiġieġ għat-tismin u fit-titjib tal-konverżjoni tal-għalf fid-dundjani għat-tismin u fit-tiġieġ li jbidu. Fuq il-bażi tad-dejta pprovduta għal tiġieġ għat-tismin, ġie preżunt li hija wkoll effikaċi għal papri għat-tismin. Ikkonkludiet ukoll li l-prodott jista’ jkun sensibilizzatur tal-ġilda u respiratorju potenzjali. L-Awtorità ma tikkunsidrax li hemm bżonn ta' rekwiżiti speċifiċi ta' sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju Komunitarju ta’ Referenza stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni ta' din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, ġew sodisfatti. Għaldaqstant, l-użu ta' din il-preparazzjoni għandu jiġi awtorizzat kif speċifikat fl-Anness ma' dan ir-Regolament.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' addittivi “addittivi żootekniċi” u mill-grupp funzjonali “sustanzi li jsaħħu d-diġestibilità”, hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 2 ta’ April 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29, l-Edizzjoni Speċjali bil-Malti, il-Kapitolu 3, il-Volum 40, p. 238.
   
      (2)  Il-Ġurnal EFSA (2008) 914, 1-21.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unitajiet ta' attività/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' addittivi żootekniċi. Grupp funzjonali: sustanzi li jsaħħu d-diġestibilità.
                  
               
            
                  4a7
               
               
                  BASF SE
               
               
                  Endo-1,4-beta xylanase
                  EC 3.2.1.8
                  Endo-1,4-beta-glucanase
                  EC 3.2.1.4
               
               
                  
                               
                           
                           
                              
                                 Kompożizzjoni tal-addittiv:
                              
                              Preparazzjoni ta' endo-1,4-beta-xylanase prodotta mill-Aspergillus niger (CBS 109.713)
                              u endo-1,4-beta-glucanase prodotta mill-Aspergillus niger (DSM 18404) li għandha attività minima ta':
                              
                                           
                                       
                                       
                                          Forma solida:
                                          5 600  TXU (1) u 2 500  TGU (2)/g
                                       
                                    
                                           
                                       
                                       
                                          Forma likwida:
                                          5 600  TXU u 2 500  TGU/g
                                       
                                    
                        
                               
                           
                           
                              
                                 Karatterizzazzjoni tas-sustanza attiva:
                              
                              endo-1,4-beta-xylanase prodotta minn Aspergillus niger (CBS 109.713) u endo-1,4-beta-glucanase prodotta minn Aspergillus niger (DSM 18404)
                           
                        
                               
                           
                           
                              
                                 Metodu analitiku
                                  (3)
                              
                              Għal kwantifikazzjoni ta’ attività endo-1,4-beta-xylanase
                              metodu viskosimetriku bbażat fuq tnaqqis ta' viskożità prodott b'azzjoni ta' endo-1,4-beta-xylanase fuq is-subsrat li fih il-xylan(arabinoxylan tal-qamħ) b'pH =3.5 u 55 °C.
                              Għal kwantifikazzjoni ta’ attività endo-1,4-beta-glucanase:
                              metodu viskosimetriku bbażat fuq tnaqqis ta' viskożità prodott b'azzjoni ta' endo-1,4-beta-glucanase fuq is-subsrat li fih is-substrat (betaglucan tax-xgħir) b'pH =3.5 u 40 °C.
                           
                        
               
                  Ħnienes
                  (miftuma)
               
               
                  -
               
               
                  560 TXT
                  250 TGU
               
               
                  -
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura għall-ħżin, kemm jista' jdum il-ħżin, u l-istabbiltà għall-pelleting.
                           
                        
                              2.
                           
                           
                              Għall-użu f'għalf li fih ħafna polysaccharides li mhumiex lamtu (fil-biċċa l-kbira beta-glucans u arabinoxylans), eż. li fihom aktar minn 30 % qamħ, xgħir, segala u/jew triticale
                           
                        
                              3.
                           
                           
                              Dożi rrakkomandati għal kull kilogramma ta’ għalf sħiħ:
                              
                                           
                                       
                                       
                                          Ħnienes (miftuma):
                                          560-840 TXU/250-375 TGU;
                                       
                                    
                                           
                                       
                                       
                                          Tiġieġ għat-tismin:
                                          280-840 TXU/125-375 TGU;
                                       
                                    
                                           
                                       
                                       
                                          Tiġieġ li jbidu:
                                          560-840 TXU/250-375 TGU;
                                       
                                    
                                           
                                       
                                       
                                          Dundjani għat-tismin:
                                          560-840 TXU/250-375 TGU;
                                       
                                    
                                           
                                       
                                       
                                          Papri għat-tismin:
                                          280-840 TXU/125-375 TGU.
                                       
                                    
                        
                              4.
                           
                           
                              Għall-użu fil-każ ta’ ħnienes miftuma sa ma jilħqu madwar 35 kg.
                           
                        
                              5.
                           
                           
                              Għas-sigurtà: protezzjoni għan-nifs, nuċċalijiet u ngwanti għandhom jintużaw waqt l-immaniġġjar.
                           
                        
               
                  
                     It-22 ta' April 2009
                  
               
            
                  Tiġieġ għat-tismin
               
               
                  280 TXT
                  125 TGU
               
            
                  Tiġieġ li jbidu
               
               
                  560 TXT
                  250 TGU
               
            
                  Dundjani għat-tismin
               
               
                  560 TXT
                  250 TGU
               
            
                  Papri għat-tismin
               
               
                  280 TXT
                  125 TGU
               
            
         (1)  1 TXU huwa l-ammont ta’ enżimi li jillibera 1mikromole ta’ zokkriet ta’ riduzzjoni (ekwivalenti għal xylose) minn arabino-xylan tal-qamħ fil-minuta b’ph 3,5 u 40°C.
      
         (2)  1 TGU huwa l-ammont ta’ enżimi li jillibera 1 mikromole ta’ zokkriet ta’ riduzzjoni (ekwivalenti għal glucose) minn ß-glucan tax-xgħir fil-minuta b’pH 3,5 u 40°C.
      
         (3)  Dettalji tal-metodi analitiċi huma disponibbli fl-indirizz tal-Laboratorju ta' Referenza Komunitarj li ġej: www.irmm.jrc.be/crl-feed-additives